Diprophos a ine lieky
Dobrý deň, môžem užiť Mucosolvan long efekt aleboFlector ak som dostala 1x injekčne Diprophos? Ďakujem
Dobrý deň.
Ďakujeme za Vašu otázku.
Súčasné podávanie diklofenaku (Flector) a betametazónu (Diprophos) môže zvýšiť výskyt gastrointestinálnych nežiaducich účinkov a riziko gastrointestinálneho krvácania. Riziko je vyššie u pacientov s poškodením sliznice tráviaceho traktu a u pacientov užívajúcich antikoagulačnú alebo antiagregačnú liečbu. Vzhľadom na to, že nemám bližšie informácie o Vašom zdravotnom stave, ani kedy bola podaná injekcia, nedokážem sa k otázke bližšie vyjadriť.
Liek Mucosolvan Long Effect neinteraguje s uvedenými liekmi, preto je jeho užívanie bezpečné.
Prajem pekný zvyšok dňa.
S pozdravom
Mgr. Barbora Bičanovská